**POMÁHAJME VO FARNOSTI**

Konferencia sv. Ondreja apoštola v Bratislave vypisuje so súhlasom VNR SVdP projekt **„Pomáhajme vo farnosti“**

**Prvá fáza projektu**

**Cieľom projektu** je systematicky pomáhať odkázaným ľuďom vo farnosti Bratislava – Ružinov poskytovaním potravín, v ktorej pôsobí aj naša konferencia. Do tohto projektu chceme zapojiť ochotných ľudí z farnosti pri získavaní potravín a finančných prostriedkov na ich nákup. Keďže začíname v čase pandémie, kedy nie je vhodné stretávanie sa ľudí, ide nateraz iba o finančnú pomoc zo strany dobrodincov. Konferencia má svoj bankový účet na ktorý darcovia môžu posielať svoje finančné príspevky. Za vyzbierané peniaze zakúpime potraviny pre odkázaných ľudí a rodiny. Ak poznáte takýchto ľudí vo svojom okolí, pošlite nám ich meno, adresu a krátke zdôvodnenie odkázanosti na našu nižšie uvedenú e-mailovú adresu.

**Cieľová skupina pomoci**: rodiny a jednotlivci, ktorí sa ocitli v krízovej situácii. Potravinovú pomoc budeme poskytovať maximálne v hodnote 50.- Eur mesačne. V prvej fáze projektu sa zameriame na nákup potravín a hygienických prostriedkov pre tých, ktorých ohrozuje nejaká kritická situácia, prípadne im hrozí strata bývania pre finančnú nespôsobilosť. Priamu finančnú pomoc vylučujeme a ani nie je určená pre ľudí bez domova.

**V ďalšej fáze projektu** budeme získavať dobrovoľníkov na sociálne poradenstvo a poskytovať aj takúto pomoc. Ako príklad uvádzame fungujúci projekt neziskovej organizácie Doma u kapucínov, ktorá poskytuje takúto pomoc cca 60-70 rodinám prostredníctvom dobrovoľníkov.

Garantom nášho projektu je duchovný moderátor SVdP, otec Milan Grossmann CM.

Mailová adresa projektu: **svondrej@gmail.com**

Číslo účtu Konferencie sv. Ondreja apoštola: **SK23 0200 0000 0043 9635 8954**

**Výbor Národnej rady SVdP** podporuje projekt bratislavskej Konferencie sv. Ondreja apoštola a oslovuje aj ostatné konferencie SVdP na Slovensku, ktoré sa môžu pripojiť k tomuto projektu v rámci svojich možností a pôsobenia vo svojich farnostiach.

Prosíme tiež predsedov konferencií, aby posielali krátke správy, príp. fotodokumentáciu o tom, čo prežívajú a konajú v tejto výnimočnej situácii pandémie. Príspevky uverejníme v časopise Ozanam.